EUROOPAN KOMISSIO Bryssel 16.10.2018 COM(2018) 709 final OIKAISUKIRJELMÄ NRO 1 ESITYKSEEN VUODEN 2019 YLEISEKSI TALOUSARVIOKSI Päivitetty arvio maatalousmenoja varten tarvittavista määrärahoista









Komission ehdotuksia koskevan yhteisymmärryksen ja uusien aloitteiden vaikutus









Viimeaikaiseen kehitykseen perustuvat mukautukset









Tekniset korjaukset























Euroopan komissio ottaa huomioon –Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa, –unionin yleiseen talousarvioon sovellettavista varainhoitosäännöistä [...] 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) N:o 2018/1046 ja erityisesti sen 42 artiklan, –komission 21 päivänä kesäkuuta 2018 tekemän esityksen Euroopan unionin varainhoitovuoden 2019 yleiseksi talousarvioksi, ja esittää Euroopan parlamentille ja neuvostolle oikaisukirjelmän nro 1 Euroopan unionin varainhoitovuoden 2019 talousarvioesitykseen jäljempänä esitettyjen perustelujen mukaisesti. MUUTOKSET PÄÄLUOKITTAISEEN TULO- JA MENOTAULUKKOON Muutokset pääluokittaiseen tulo- ja menotaulukkoon ovat saatavilla Eur-Lexissä ( http://eur-lex.europa.eu/budget/www/index-fi.htm ). Muutosten englanninkielinen toisinto esitetään tiedoksi tämän asiakirjan budjettiteknisenä liitteenä. SISÄLLYSLUETTELO 1. Johdanto 2. Euroopan maatalouden tukirahasto 2.1 Yleiskatsaus 2.2 Yksityiskohtaiset huomautukset 2.3 Numerotiedot budjettikohdittain 3. Yhteisymmärryksen vaikutus komission ehdotuksiin 3.1 Euroopan puolustusteollinen kehittämisohjelma 3.2 Euroopan solidaarisuusjoukot 3.3 Rakenneuudistusten tukiohjelma 4. Komission uusien aloitteiden vaikutus 4.1 Euroopan raja- ja merivartioviraston vahvistaminen

4.3 Euroopan tason poliittisista puolueista ja Euroopan tason poliittisista säätiöistä vastaavasta viranomaisesta annetun asetuksen muuttaminen 5. Viimeaikaisen kehityksen perusteella tehtävät muut mukautukset 5.1 Euroopan unionin lainvalvontayhteistyövirastolle annettavan EU:n rahoitusosuuden vahvistaminen 5.2 Euroopan syyttäjänviraston vahvistaminen 5.3 Vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston henkilöstötaulukon muuttaminen 5.4 Euroopan ulkosuhdehallinnon vahvistaminen 6. Tekniset korjaukset 6.1 Euroopan lääkeviraston henkilöstötaulukon muuttaminen 6.2 Eurooppalaisia julkishallintoja, yrityksiä ja kansalaisia palvelevia yhteentoimivuusratkaisuja sekä yhteisiä toteutuspuitteita koskevan ohjelman (ISA²) tukimenoja koskevan kohdan selvitysosan muuttaminen 7. Tiivistelmätaulukko monivuotisen rahoituskehyksen otsakkeittain 1.Johdanto Tällä vuotta 2019 koskevaa talousarvioesitystä muuttavalla oikaisukirjelmällä nro 1/2019 ¾päivitetään maatalousmäärärahojen arvioitua tarvetta, maatalousmenoihin liittyviä käyttötarkoitukseensa sidottuja tuloja sekä kyseisiin menoihin osoitettuja määrärahoja. Muuttuneiden markkinatekijöiden lisäksi tässä oikaisukirjelmässä on otettu huomioon kesäkuussa 2018 laaditun vuoden 2019 talousarvioesityksen antamisen jälkeen maatalousalalla tehtyjen päätösten vaikutukset sekä kaikki muut sellaiset ehdotukset, joiden odotetaan vaikuttavan merkittävästi varainhoitovuoteen 2019. ¾päivitetään maksusitoumus- ja maksumäärärahoja sen jälkeen, kun Euroopan parlamentin ja neuvoston välillä päästiin äskettäin poliittiseen yhteisymmärrykseen seuraavista komission ehdotuksista: §Euroopan puolustusteollisen kehittämisohjelman perustaminen; §Euroopan solidaarisuusjoukkojen perustaminen; §rakenneuudistusten tukiohjelman yleistavoitteen mukauttaminen ja rahoituspuitteiden kasvattaminen. ¾otetaan huomioon komission hiljattain esittämien uusien aloitteiden vaikutukset. Aloitteet koskevat seuraavia: §Euroopan raja- ja merivartiovirasto;

§Euroopan unionin turvapaikkavirasto; §Euroopan tason poliittisista puolueista ja Euroopan tason poliittisista säätiöistä vastaava viranomainen. ¾tehdään muita mukautuksia Europolin, eu-LISAn, Euroopan syyttäjänviraston, Euroopan ulkosuhdehallinnon ja kestävää kalastusta koskevien kumppanuussopimuksien osalta tapahtuneen viimeaikaisen kehityksen perusteella; ¾tehdään teknisiä korjauksia Euroopan lääkeviraston henkilöstötaulukkoon ja ISA² -ohjelman tukimenoja koskevan budjettikohdan selvitysosaan. Kaiken kaikkiaan oikaisukirjelmän nro 1/2019 nettovaikutus vuoden 2019 talousarvioesitykseen on 45,0 miljoonan euron vähennys maksusitoumusmäärärahoihin ja 85,0 miljoonan euron vähennys maksumäärärahoihin. 2.Euroopan maatalouden tukirahasto 2.1 Yleiskatsaus Oikaisukirjelmän nro 1/2019 tarkoituksena on päivittää maatalousmenoja koskevat arviot uusimman taloudellisen tiedon ja lainsäädäntökehyksen perusteella. Komissio saa syyskuun 2018 loppuun mennessä käyttöönsä ensimmäiset tiedot vuoden 2018 tuotannosta ja maatalousmarkkinoiden näkymistä. Nämä tiedot muodostavat perustan päivitetyille arvioille vuoden 2019 määrärahatarpeista. Markkinatekijöiden lisäksi tässä oikaisukirjelmässä on otettu huomioon toukokuussa 2018 laaditun vuoden 2019 talousarvioesityksen antamista seuranneiden maataloutta koskevien lainsäädäntöpäätösten vaikutukset sekä eräiden sellaisten lainsäädäntöpäätösten vaikutukset, jotka ovat vielä valmisteilla mutta jotka on tarkoitus hyväksyä pian.



Kaiken kaikkiaan maataloustukirahaston vuoden 2019 määrärahatarpeen arvioidaan nyt (rahoituskurimekanismia koskevien maataloustukirahaston säännösten huomioon ottamisen jälkeen) olevan 44 254,4 miljoonaa euroa eli 91,9 miljoonaa euroa enemmän kuin vuoden 2019 talousarvioesityksessä. Tämä kasvu johtuu pääasiassa lisätarpeista (+52,0 miljoonaa euroa) luvussa 05 03 Suorat tuet, joiden tarkoituksena on parantaa maataloustuloja, rajoittaa maataloustulojen vaihtelua ja saavuttaa ympäristö- ja ilmastotavoitteet. Lisäksi vähäisiä muutoksia tehdään lukuun 05 02 Maatalousmarkkinoiden kilpailukyvyn parantaminen maatalousmarkkinoiden interventioiden avulla (+10,0 miljoonaa euroa) sekä lukuun 05 07 Euroopan maatalouden tukirahastosta (maataloustukirahastosta) rahoitettujen maatalousmenojen tarkastaminen (+29,9 miljoonaa euroa). Vuonna 2019 käytettävissä olevien käyttötarkoitukseensa sidottujen tulojen määrän arvioidaan olevan 275,9 miljoonaa euroa suurempi kuin vuoden 2019 talousarvioesitykseen otettu määrä, joka oli 549,1 miljoonaa euroa. Määrä kasvaa näin 825,0 miljoonaan euroon. Tämä kasvu kattaa kaikki lisätarpeet. Arvioon tehdyt muutokset perustuvat tarkistuksiin, joita on tehty tilien tarkastamista ja hyväksymistä koskevien päätösten seurauksena saataviin määriin (+88,9 miljoonaa euroa) ja sääntöjenvastaisuuksien seurauksena saataviin määriin (–4 miljoonaa euroa). Lisäksi tässä oikaisukirjelmässä on otettu huomioon käyttötarkoitukseensa sidottujen tulojen määrä, joka odotetaan siirrettävän varainhoitovuodelta 2018 varainhoitovuodelle 2019. Tämä määrä on 191,0 miljoonaa euroa (odotettavissa oleva maataloustukirahaston ylijäämä) . Arvioitu ylijäämä ei sisällä vuoden 2018 maatalousalan kriisivarauksen käyttämättömiä määrärahoja (459,5 miljoonaa euroa), joita ei aiota käyttää. Nämä määrärahat siirretään määriin, joista katetaan rahoituskurimekanismin piiriin vuonna 2019 kuuluville maataloustuottajille maksettavat korvaukset. Näiden päivitysten vuoksi komissio ehdottaa, että maatalouden menoja vähennetään 184,0 miljoonalla eurolla verrattuna vuoden 2019 talousarvioesitykseen. Maataloustukirahaston vuoden 2019 määrärahatarpeita varten tarvitaan 43 429,4 miljoonaa euroa maksusitoumusmäärärahoja, joihin sisältyy 468,7 miljoonaa euroa maatalousalan kriisivarausta varten. Tämä kokonaismäärä jää alle maataloustukirahaston nettoalaenimmäismäärän, joka on 43 880,3 miljoonaa euroa. Tämä tarkoittaa sitä, että rahoituskurimekanismia sovelletaan ainoastaan varojen osoittamiseksi varainhoitovuotta 2019 koskevaan maatalousalan kriisivaraukseen . 2.2 Yksityiskohtaiset huomautukset 05 02 — Maatalousalan kilpailukyvyn parantaminen maatalousmarkkinoiden interventioiden avulla (määrärahat –30,0 miljoonaa euroa) (milj. euroa käypinä hintoina, luvut pyöristetty) Maatalousmarkkinoiden interventiot Talousarvioesitys 2019 Oikaisukirjelmä

nro 1/2019 Talousarvioesitys 2019

(ml. oikaisukirjelmä nro 1/2019) Määrärahatarpeet 2 613,2 +10,0 2 623,2 – arvio käyttötarkoitukseensa sidotuista tuloista vuonna 2018 100,0 +40,0 140,0 Pyydetyt määrärahat 2 513,2 –30,0 2 483,2 Maatalousmarkkinoiden interventioita varten tarvitaan yhteensä 10,0 miljoonaa euroa enemmän määrärahoja kuin vuoden 2019 talousarvioesityksessä ennakoitiin. Tässä oikaisukirjelmässä näihin määrärahoihin esitetään 30,0 miljoonan euron vähennystä, koska luvussa 05 02 käytettävissä olevien käyttötarkoitukseensa sidottujen tulojen määrän (140,0 miljoonaa euroa) odotetaan olevan 40,0 miljoonaa euroa suurempi kuin vuoden 2019 talousarvioesityksessä.



Hedelmien ja vihannesten osalta komissio ehdottaa alamomentin 05 02 08 03 (Tuottajaorganisaatioiden toimintarahastot) määrärahojen vähentämistä 40 miljoonalla eurolla verrattuna vuoden 2019 talousarvioesitykseen. Kaikkien tarpeiden kattamiseksi on vuonna 2019 kerättävä lisää käyttötarkoitukseensa sidottuja tuloja. Tästä vähennyksestä saatavat määrärahat kohdennetaan uudelleen momenttiin 13 08 02 (Rakenneuudistusten tukiohjelma (SRSP) – Otsakkeesta 2 siirretty operatiivinen tekninen apu), mikä kuvastaa Euroopan parlamentin ja neuvoston välillä saavutettua poliittista yhteisymmärrystä komission ehdotuksesta rakenneuudistusten tukiohjelman rahoituspuitteiden kasvattamisesta (ks. jäljempänä 3.3 kohta). Maitoalan määrärahoja (momentti 05 02 12) vähennetään 3,0 miljoonaa euroa. Vähennys perustuu rasvattoman maitojauheen vakaaseen myyntiin varastoista. Myynti vähentää varastoissa jäljellä olevien määrien varastointikustannuksia. Tässä oikaisukirjelmässä ehdotettu toinen markkinatoimenpiteitä koskeva muutos liittyy siipikarja-alaan (alamomentti 05 02 15 99). Määrärahoihin esitetään 13,0 miljoonan euron lisäystä, joka liittyy lintuinfluenssan tautitapausten johdosta viljelijöille osoitettuihin poikkeuksellisiin tukitoimenpiteisiin.

05 03 — Suorat tuet, joiden tarkoituksena on parantaa maataloustuloja, rajoittaa maataloustulojen vaihtelua ja saavuttaa ympäristö- ja ilmastotavoitteet (määrärahat

– 183,9 miljoonaa euroa) (milj. euroa käypinä hintoina, luvut pyöristetty) Suorat tuet Talousarvioesitys 2019 Oikaisukirjelmä

nro 1/2019 Talousarvioesitys 2019

(ml. oikaisukirjelmä nro 1/2019) Rahoituskurimekanismin soveltamisen jälkeen (ml. maatalousalan kriisivarauksen määrärahat) Määrärahatarpeet 41 430,7 +52,0 41 482,7 – arvio käyttötarkoitukseensa sidotuista tuloista vuonna 2018 449,1 +235,9 685,0 Pyydetyt määrärahat 40 981,6 –183,9 40 797,7 Lukua 05 03 varten pyydettyjä määrärahoja vähennetään 183,9 miljoonaa euroa vuoden 2019 talousarvioesitykseen verrattuna. Tämä muutos johtuu pääasiassa siitä, että alamomentille 05 03 01 10 Perustukijärjestelmä saadaan ennakoitua enemmän (+235,9 miljoonaa euroa) käyttötarkoitukseensa sidottuja tuloja. Suorien tukien budjettikohtien kesken on myös tehty pieniä mukautuksia, jotka perustuvat päivitettyyn tarvearvioon. Muut Euroopan maatalouden tukirahastosta (maataloustukirahastosta) rahoitetut maatalousmenot (määrärahat +29,9 miljoonaa euroa) Momentin 05 07 02 Riitojen ratkaisu määrärahoja on lisättävä 29,0 miljoonaa euroa, jotta voidaan kattaa unionin tuomioistuimen antaman, sokerin tuotantomaksuja koskevan tuomion rahoitusvaikutukset. Jotkin alunperin vuonna 2018 ilmoitettaviksi aiotut maksut lykkääntyvät vuoteen 2019. Lisäksi tehdään pieniä päivityksiä alamomenttiin 05 07 01 06 Menot, jotka aiheutuvat jäsenvaltioiden hyväksi tehdyistä oikaisuista sen jälkeen kun on tehty päätös edeltävien varainhoitovuosien tilien tarkastamisesta ja hyväksymisestä ja alamomenttiin 05 07 01 07 Menot, jotka aiheutuvat jäsenvaltioiden hyväksi tehdyistä oikaisuista sen jälkeen, kun on tehty päätös tilien sääntöjenmukaisuudesta. 2.3 Numerotiedot budjettikohdittain euroa Budjetti-kohta Nimi Maksusitou-musmäärärahat Maksumäärä-rahat Pääluokka III – Euroopan komissio 05 02 08 03 Tuottajaorganisaatioiden toimintarahastot –40 000 000 –40 000 000 05 02 12 02 Rasvattoman maitojauheen varastointitoimenpiteet –3 000 000 –3 000 000 05 02 15 99 Muut sianlihaa, siipikarjaa, munia, mehiläishoitoa ja muita eläintuotteita koskevat toimenpiteet 13 000 000 13 000 000 Välisumma 05 02 –30 000 000 –30 000 000 05 03 01 02 Yhtenäisen pinta-alatuen järjestelmä 71 000 000 71 000 000 05 03 01 07 Uudelleenjakotuki –5 000 000 –5 000 000 05 03 01 10 Perustukijärjestelmä –242 900 000 –242 900 000 05 03 01 11 Tuki ilmaston ja ympäristön kannalta suotuisiin maatalouskäytäntöihin 102 000 000 102 000 000 05 03 01 13 Nuorten viljelijöiden tuki 34 000 000 34 000 000 05 03 01 99 Muut (tuotannosta irrotetut suorat tuet) 11 000 000 11 000 000 05 03 02 40 Puuvillan lajikohtainen tuki 4 000 000 4 000 000 05 03 02 50 Posei – Euroopan unionin tukiohjelmat 1 000 000 1 000 000 05 03 02 60 Vapaaehtoinen tuotantosidonnaisen tuen järjestelmä 73 000 000 73 000 000 05 03 02 61 Pienviljelijäjärjestelmä –231 000 000 –231 000 000 05 03 02 99 Muut (suorat tuet) –1 000 000 –1 000 000 Välisumma 05 03 –183 900 000 –183 900 000 05 07 01 06 Menot, jotka aiheutuvat jäsenvaltioiden hyväksi tehdyistä oikaisuista, sen jälkeen kun on tehty päätös edeltävien varainhoitovuosien tilien tarkastamisesta ja hyväksymisestä EMOTR:n tukiosastoon (aiemmat toimenpiteet) ja maataloustukirahastoon kuuluvien hajautetusti hallinnoitujen menojen osalta. –1 700 000 –1 700 000 05 07 01 07 Menot, jotka aiheutuvat jäsenvaltioiden hyväksi tehdyistä oikaisuista, sen jälkeen kun on tehty päätös edeltävien varainhoitovuosien tilien tarkastamisesta ja hyväksymisestä EMOTR:n tukiosastoon (aiemmat toimenpiteet) ja maataloustukirahastoon kuuluvien hajautetusti hallinnoitujen menojen osalta. 2 600 000 2 600 000 05 07 02 Riitojen ratkaisu 29 000 000 29 000 000 Välisumma 05 07 +29 900 000 +29 900 000 Maataloustukirahasto yhteensä –184 000 000 –184 000 000 Lukujen 05 02 ja 05 03 sekä tulopuolen momenttien 6701 ja 6702 selvitysosia mukautetaan budjettiteknisessä liitteessä. 3.Yhteisymmärryksen vaikutus komission ehdotuksiin 3.1 Euroopan puolustusteollinen kehittämisohjelma Komissio ehdottaa, että päivitetään Euroopan puolustusteollista kehittämisohjelmaa varten osoitettavia maksusitoumusmäärärahoja, jotta voidaan ottaa huomioon Euroopan parlamentin ja neuvoston välillä toukokuussa 2018 saavutettu poliittinen yhteisymmärrys komission toukokuussa 2017 tekemästä ehdotuksesta. Jäsenvaltioiden pyynnöstä yhteisymmärrykseen kuuluu suojatun verkon sekä salausjärjestelmän perustaminen EU:n turvallisuusluokiteltujen tietojen vaihtamiseksi jäsenvaltioiden ja komission välillä. Tämän toimen rahoitus, joka ei sisältynyt komission ehdotukseen, ehdotetaan katettavaksi ohjelman hallinnollisia tukimenoja koskevasta budjettikohdasta. Numerotiedot budjettikohdittain esitetään seuraavassa taulukossa: (euroa) Budjetti-kohta Nimi Maksusitou-musmäärärahat Maksumäärä-rahat Pääluokka III – Euroopan komissio 02 01 04 05 Euroopan puolustusteollisen kehittämisohjelman tukimenot 1 750 000 1 750 000 02 05 01 Maailmanlaajuisten satelliittinavigointi-infrastruktuurien ja -palvelujen (Galileo) kehittäminen ja tarjoaminen vuoteen 2020 mennessä 15 950 000 – 02 06 01 Avaruudesta tapahtuvaa seurantaa ja in situ -tietoja hyödyntävien operationaalisten palvelujen tarjoaminen (Copernicus) 2 000 000 – 02 07 01 Euroopan puolustusteollinen kehittämisohjelma 243 250 000 145 250 000 09 03 03 Euroopan laajuisten digitaalipalvelujen infrastruktuurien yhteentoimivuuden, kestävän käyttöönoton, ylläpidon ja ajanmukaistamisen edistäminen sekä Euroopan tason koordinointi 1 992 858 – 32 02 01 01 Energian sisämarkkinoiden yhdentymisen eteneminen ja sähkö- ja kaasuverkkojen rajat ylittävä yhteentoimivuus 3 985 714 – 32 02 01 02 Energian toimitusvarmuuden edistäminen unionissa 3 985 714 – 32 02 01 03 Kestävän kehityksen ja ympäristönsuojelun tukeminen 3 985 714 – 32 05 01 02 ITER-laitosten rakentaminen, käyttö ja hyödyntäminen – Eurooppalainen ITER-yhteisyritys ”Fusion for Energy (F4E)” 6 050 000 – 40 01 40 Hallinnollinen varaus –300 000 –300 000 40 02 41 Jaksotetut määrärahat –244 700 000 –146 700 000 Yhteensä 37 950 000 – Momenttien 40 01 40 ja 40 02 41 selvitysosia mukautetaan budjettiteknisessä liitteessä. 3.2 Euroopan solidaarisuusjoukot Komissio ehdottaa, että päivitetään Euroopan solidaarisuusjoukkoja varten osoitettavia maksusitoumus- ja maksumäärärahoja, jotta voidaan ottaa huomioon Euroopan parlamentin ja neuvoston välillä kesäkuussa 2018 saavutettu poliittinen yhteisymmärrys komission kesäkuussa 2017 tekemästä ehdotuksesta. Yhteisymmärrys tarkoittaa seuraavia muutoksia vuoden 2019 talousarvioesitykseen: ¾Euroopan solidaarisuusjoukkojen maantieteellisen soveltamisalan laajentaminen EU-28:sta Erasmus+ -ohjelman tasolle tarkoittaa 28,1 miljoonan euron siirtoa Erasmus+ -ohjelmasta Euroopan solidaarisuusjoukoille maksusitoumusmäärärahoina ja maksumäärärahoihin tehtävinä vastaavina mukautuksina. ¾Euroopan solidaarisuusjoukoille annettavan Euroopan sosiaalirahaston teknisen avun osuuden peruutus vuonna 2019 (12,1 miljoonaa euroa). Määrä siirretään takaisin Euroopan sosiaalirahaston teknisen avun budjettikohtaan ja maksumäärärahoihin tehdään vastaavat mukautukset.

Peruutus korvautuu kohdentamattomasta liikkumavarasta saatavilla 6,1 miljoonalla eurolla ja seuraavista otsakkeen 1a uudelleenjärjestelyistä saatavilla 6 miljoonalla eurolla: ¾Vuoden 2019 talousarvioesityksessä komission pyyntö EU:n tasapainottavasta rahoitusosuudesta (61,4 miljoonaa euroa) Euroopan kemikaalivirastolle (ECHA) perustui varovaiseen arvioon maksutuloista. Ottaen huomioon vuoden 2018 aikana tosiasiallisesti saatujen maksujen tason käyttöön voidaan asettaa 3,0 miljoonaa euroa. ¾Euroopan meriturvallisuusvirasto (EMSA) on kärsinyt viiveistä droonipalveluiden käyttöönottamisessa julkisen vallan tehtäviin merellä. Vaikka virasto on toiminut näiden viiveiden poistamiseksi, käyttöön ehdotetaan asetettavaksi 2,0 miljoonaa euroa. ¾Komissio ehdottaa ydinmateriaalivalvontaa koskevaan komission institutionaalisiin oikeuksiin perustuvaan budjettikohtaan varattujen määrärahojen vähentämistä 1,0 miljoonalla eurolla (–5 prosenttia). Ottaen huomioon aiemmat toimet vähennetyn määrän odotetaan olevan riittävä, jotta vuodelle 2019 suunnitellut toimet voidaan toteuttaa. Euroopan solidaarisuusjoukkojen täytäntöönpanon siirtämisestä osittain koulutuksen, audiovisuaalialan ja kulttuurin toimeenpanovirastolle (EACEA) tehtiin kustannus-hyötyanalyysi. Sen mukaisesti komissio ehdottaa 0,9 miljoonan euron siirtoa maksusitoumus- ja maksumäärärahoina Euroopan solidaarisuusjoukkojen hallinnollisia tukimenoja koskevasta budjettikohdasta EACEA:ta koskevaan budjettikohtaan. Numerotiedot budjettikohdittain esitetään seuraavassa taulukossa: (euroa) Budjetti-kohta Nimi Maksusitou-musmäärärahat Maksumäärä-rahat Pääluokka III – Euroopan komissio 02 03 03 Euroopan kemikaalivirasto – kemikaalilainsäädäntö –3 000 000 –3 000 000 04 02 63 01 Euroopan sosiaalirahasto – Operatiivinen tekninen apu 12 078 000 8 454 600 04 02 65 Euroopan solidaarisuusjoukot – Euroopan sosiaalirahaston rahoitusosuus – 3 330 600 05 04 60 04 Euroopan solidaarisuusjoukot – Euroopan maaseudun kehittämisen maatalousrahaston (maaseuturahasto) rahoitusosuus – 540 000 06 02 03 01 Euroopan meriturvallisuusvirasto –2 000 000 –2 000 000 07 02 07 Euroopan solidaarisuusjoukot – Ympäristö- ja ilmastotoimien ohjelman (Life) Ympäristö-alaohjelman rahoitusosuus 1 000 000 1 000 000 15 01 04 03 Euroopan solidaarisuusjoukkojen tukimenot 3 612 500 3 612 500 15 01 06 03 Koulutuksen, audiovisuaalialan ja kulttuurin toimeenpanovirasto – Rahoitusosuus Euroopan solidaarisuusjoukoista 937 500 937 500 15 02 01 01 Eurooppalaisen koulutusalan huippuosaamisen ja yhteistyön ja sen työmarkkinoihin liittyvän merkityksen edistäminen –1 900 000 –1 900 000 15 02 01 02 Eurooppalaisen nuorisoalan huippuosaamisen ja yhteistyön ja nuorten eurooppalaiseen demokraattiseen toimintaan osallistumisen edistäminen –26 200 000 –19 650 000 15 05 01 Euroopan solidaarisuusjoukot 138 774 568 115 000 000 23 03 01 03 Euroopan solidaarisuusjoukot – Unionin pelastuspalvelumekanismin rahoitusosuus 2 000 000 2 000 000 32 03 01 Ydinmateriaalivalvonta –1 000 000 –1 000 000 34 02 05 Euroopan solidaarisuusjoukot – Ympäristö- ja ilmastotoimien ohjelman (Life) ilmastotoimien alaohjelman rahoitusosuus 500 000 500 000 40 01 40 Hallinnollinen varaus –4 550 000 –4 550 000 40 02 41 Jaksotetut määrärahat –114 174 568 –99 341 200 Yhteensä 6 078 000 3 934 000 Momenttien 40 01 40 ja 40 02 41 selvitysosia mukautetaan budjettiteknisessä liitteessä. 3.3 Rakenneuudistusten tukiohjelma Komissio ehdottaa, että päivitetään rakenneuudistusten tukiohjelmaa varten osoitettavia maksusitoumus- ja maksumäärärahoja, jotta voidaan ottaa huomioon Euroopan parlamentin ja neuvoston välillä heinäkuussa 2018 saavutettu poliittinen yhteisymmärrys komission joulukuussa 2017 tekemästä ehdotuksesta .



Komission ehdotuksen mukaan ohjelman rahoituspuitteita lisätään 40 miljoonalla eurolla maksusitoumusmäärärahoina, ja määrä rahoitetaan otsakkeesta 1 b käyttämällä joustovälinettä . Koska tässä otsakkeessa on vain vähän liikkumavaraa (1,9 miljoonaa euroa), joustovälineestä oli tarkoitus ottaa käyttöön 38,1 miljoonaa euroa. Saavutetun poliittisen yhteisymmärryksen mukaan vuoden 2019 korotuksen rahoitus varmistetaan otsakkeen 2 määrärahojen uudelleen kohdentamisella (edellä 2.2 kohta) ja ehdotettu joustovälineen varojen käyttöönotto peruutetaan. Numerotiedot budjettikohdittain esitetään seuraavassa taulukossa: (euroa) Budjetti-kohta Nimi Maksusitou-musmäärärahat Maksumäärä-rahat Pääluokka III – Euroopan komissio 13 08 01 Rakenneuudistusten tukiohjelma – Otsakkeesta 1 b (ESR, EAKR ja koheesiorahasto) siirretty operatiivinen tekninen apu –40 000 000 –17 200 000 13 08 02 Rakenneuudistusten tukiohjelma – Otsakkeesta 2 (maaseuturahasto) siirretty operatiivinen tekninen apu 40 000 000 17 200 000 Yhteensä – – 4.Komission uusien aloitteiden vaikutus 4.1 Euroopan raja- ja merivartioviraston vahvistaminen Osana Euroopan komission panosta Salzburgissa 19. ja 20. syyskuuta 2018 järjestettyyn EU-johtajien kokoukseen komissio ehdotti Euroopan raja- ja merivartioviraston toimeksiannon laajentamista erityisesti siten, että perustetaan 10 000:n rajavartijan muodostama pysyvä rajavartiosto vuoden 2020 loppuun mennessä. Pysyvä rajavartiosto ehdotetaan muodostettavan kolmesta henkilöstöluokasta: viraston omasta henkilöstöstä, jäsenvaltioiden pitkäkestoisilla sopimuksilla lähettämästä henkilöstöstä ja lyhyellä komennuksella olevasta jäsenvaltioiden lähettämästä henkilöstöstä. Asteittain siirryttäisiin käyttämään viraston omaa henkilöstöä ja jäsenvaltioiden pitkäkestoisilla sopimuksilla lähettämää henkilöstöä. Komissio ehdottaa, että vuoden 2019 talousarvioon otetaan 375 henkilöstötaulukkoon sisältyvää virkaa/tointa, joita on suunniteltu viraston omaksi henkilöstöksi osana eurooppalaisen raja- ja merivartioston pysyvien joukkojen perustamista, ja että EU:n rahoitusosuutta lisätään 19 miljoonalla eurolla maksusitoumus- ja maksumäärärahoina virkojen/toimien rahoituksen varmistamiseksi. Tämän pitäisi mahdollistaa se, että virasto voi aloittaa rekrytoinnin välittömästi sen jälkeen, kun sen toimeksiannon laajentamisesta on päästy poliittiseen yhteisymmärrykseen. Henkilöstömäärää vahvistetaan vielä 375 sopimussuhteisella toimihenkilöllä, mikä tarkoittaa, että viraston on mahdollista lisätä henkilöstönsä määrää 750 henkilöllä vuonna 2019. Koska otsakkeessa 3 ei ole liikkumavaraa eikä otsakkeen määrärahoja voida kohdentaa uudelleen, komissio ehdottaa, että joustovälineen varojen käyttöönottoa muutetaan vastaavasti.

Numerotiedot budjettikohdittain esitetään seuraavassa taulukossa: (euroa) Budjetti-kohta Nimi Maksusitou-musmäärärahat Maksumäärä-rahat Pääluokka III – Euroopan komissio 18 02 03 Euroopan raja- ja merivartiovirasto (Frontex) 19 321 000 19 321 000 Yhteensä 19 321 000 19 321 000 Tarkistettu henkilöstötaulukko on tämän asiakirjan budjettiteknisenä liitteenä. 4.2 Euroopan unionin turvapaikkavirastolle annettavan EU:n rahoitusosuuden vahvistaminen Osana Euroopan komission panosta Salzburgissa 19. ja 20. syyskuuta 2018 järjestettyyn EU-johtajien kokoukseen komissio ehdotti Euroopan unionin turvapaikkaviraston toimeksiannon laajentamista erityisesti siten, että vahvistetaan sen valmiuksia antaa tarvittaessa operatiivista tukea jäsenvaltioille. Jotta virasto voisi tarjota tehostettua teknistä ja operatiivista apua, komissio ehdottaa, että EU:n rahoitusosuutta virastolle lisätään 55 miljoonalla eurolla maksusitoumus- ja maksumäärärahoina. Koska otsakkeessa 3 ei ole liikkumavaraa eikä otsakkeen määrärahoja voida kohdentaa uudelleen, komissio ehdottaa, että joustovälineen varojen käyttöönottoa muutetaan vastaavasti. Numerotiedot budjettikohdittain esitetään seuraavassa taulukossa: (euroa) Budjetti-kohta Nimi Maksusitou-musmäärärahat Maksumäärä-rahat Pääluokka III – Euroopan komissio 18 03 02 Euroopan turvapaikka-asioiden tukivirasto (EASO) 55 000 000 55 000 000 Yhteensä 55 000 000 55 000 000 4.3 Euroopan tason poliittisista puolueista ja Euroopan tason poliittisista säätiöistä vastaavasta viranomaisesta annetun asetuksen muuttaminen Euroopan tason poliittisten puolueiden ja Euroopan tason poliittisten säätiöiden perussäännöstä ja rahoituksesta 22 päivänä lokakuuta 2014 annetulla Euroopan parlamentin ja neuvoston asetuksella (EU, Euratom) N:o 1141/2014 pyrittiin lisäämään Euroopan tason poliittisten puolueiden ja niitä lähellä olevien poliittisten säätiöiden näkyvyyttä, tunnustamista, vaikuttavuutta, avoimuutta ja vastuuvelvollisuutta. Euroopan tason poliittisista puolueista ja Euroopan tason poliittisista säätiöistä vastaava riippumaton viranomainen, jäljempänä ’vastuuviranomainen’, perustettiin rekisteröimään ja valvomaan Euroopan tason poliittisia puolueita ja säätiöitä sekä tarvittaessa määräämään niille seuraamuksia ja tarkastelemaan tapauksia, joissa näiden yhteisöjen väitetään laiminlyövän edellä mainittuja eurooppalaisia perusarvoja. Osana Euroopan komission panosta Salzburgissa 19. ja 20. syyskuuta 2018 järjestettyyn EU-johtajien kokoukseen komissio hyväksyi ehdotuksen kyseisen asetuksen muuttamisesta henkilötietojen suojaa koskevien sääntöjen rikkomuksiin liittyvän tarkastusmenettelyn osalta Euroopan parlamentin vaalien yhteydessä. Jotta vastuuviranomainen voisi toimia sujuvasti ja tehokkaasti, ehdotetaan, että Euroopan parlamentin henkilöstötaulukkoon lisätään 9 virkaa/tointa sen vastuuviranomaisen johtajan väliaikaisen viran lisäksi, joka sisältyy jo vuoden 2019 talousarvioesitykseen. Vastuuviranomaiselle osoitetaan siten yhteensä 10 virkaa/tointa. Koska vakituisen henkilöstön palkkaamiseen tarvitaan aikaa, vuoden 2019 talousarvioesityksen Euroopan parlamenttia koskevaan pääluokkaan ehdotetaan lisättävän määrärahat, jotka vastaavat kuuden kuukauden keskimääräistä tosiasiallista toimintaa vuonna 2019.



Jotta vastuuviranomaiselle voitaisiin antaa välitöntä tukea, ehdotetaan, että vuoden 2019 talousarvioesityksen Euroopan parlamenttia koskevaan pääluokkaan lisätään määrärahat, jotka vastaavat kuuden sopimussuhteisen toimihenkilön kuuden kuukauden tosiasiallista toimintaa vuonna 2019. Tämä lisäys kompensoidaan vähentämällä vastaava määrä komissiota koskevasta pääluokasta. Numerotiedot budjettikohdittain esitetään seuraavassa taulukossa: (euroa) Budjettikohta Nimi Maksusitoumusmäärärahat Maksumäärärahat Pääluokka I – Euroopan parlamentti 1 2 0 0 Palkat ja palkanlisät 535 500 535 500 1 4 0 0 Muu henkilöstö — Pääsihteeristö ja poliittiset ryhmät 150 000 150 000 Välisumma, pääluokka I 685 500 685 500 Pääluokka III – Euroopan komissio 27 01 02 09 Ulkopuolinen henkilöstö – Muu kuin hajautettu hallinto –150 000 –150 000 Välisumma, pääluokka III –150 000 –150 000 Yhteensä 535 500 535 500 Tarkistettu henkilöstötaulukko on tämän asiakirjan budjettiteknisenä liitteenä. 5.Viimeaikaisen kehityksen perusteella tehtävät muut mukautukset 5.1 Euroopan unionin lainvalvontayhteistyövirastolle annettavan EU:n rahoitusosuuden vahvistaminen

Euroopan turvallisuusagendan mukaisesti Euroopan unionin lainvalvontayhteistyövirastolla (Europol) on keskeinen rooli terrorismin torjunnassa EU:ssa. Sen tavoitteena on edistää koordinoituja toimia jatkuvien ja odotettavissa olevien terroriuhkien ja -iskujen torjumiseksi. Euroopan viimeaikaisten terrori-iskujen seurauksena Europolin kanssa vaihdettujen tietojen määrä sekä sen tietojärjestelmien käyttäjien määrä on kasvanut voimakkaasti, minkä vuoksi on tarpeen päivittää viraston keskeiset tietojärjestelmät. Tästä syystä komissio ehdottaa, että Europolille annettavaa EU-tukea lisätään 5,0 miljoonalla eurolla. Lisäksi komissio pyytää 3,0 miljoonan euron lisärahoitusta, jotta Europolin järjestelmää ylemmän tason turvatarkastuksia suorittavien vierailevien virkamiesten lähettämiseksi voidaan laajentaa. Järjestelmä on keskeinen väline, jolla tuetaan jäsenvaltioita laittoman maahanmuuton torjunnassa kaikilla nykyisillä ja uusilla reiteillä. Komission arvio Europolin lisätarpeista on näin ollen yhteensä 8,0 miljoonaa euroa maksusitoumus- ja maksumäärärahoina. Koska otsakkeessa 3 ei ole liikkumavaraa eikä otsakkeen määrärahoja voida kohdentaa uudelleen, komissio ehdottaa, että joustovälineen varojen käyttöönottoa muutetaan. Numerotiedot budjettikohdittain esitetään seuraavassa taulukossa: (euroa) Budjetti-kohta Nimi Maksusitou-musmäärärahat Maksumäärä-rahat Pääluokka III – Euroopan komissio 18 02 04 Euroopan unionin lainvalvontayhteistyövirasto (Europol) 8 000 000 8 000 000 Yhteensä 8 000 000 8 000 000



5.2 Euroopan syyttäjänviraston vahvistaminen Euroopan syyttäjänvirasto (EPPO) perustettiin lokakuussa 2017 tiiviimmän yhteistyön puitteissa 20 silloisen osallistujamaan kanssa. Maltan ja Alankomaiden osallistuminen EPPOon vahvistettiin myöhemmin. Syyttäjänviraston kollegiomallin perusteella tämä edellyttää vielä kahden Euroopan syyttäjän palkkaamista. Ottaen huomioon näiden uusien maiden osallistumisesta aiheutuvan suhteellisen pienen työmäärän EPPOn henkilöstön määrää ei ole tarpeen lisätä enempää kuin syyskuussa 2017 laaditussa tarkistetussa säädökseen liittyvässä rahoitusselvityksessä on esitetty. Ottaen huomioon sen, että syyttäjän tehtävien, aseman ja vastuun vuoksi on tärkeää houkutella erittäin päteviä hakijoita, komissio ehdottaa lisäksi, että palkataan Euroopan pääsyyttäjä palkkaluokassa AD15 ja 22 Euroopan syyttäjää palkkaluokassa AD13. Koska EPPOn henkilöstö on suunniteltu rekrytoitavaksi vuoden 2019 aikana, vuoden 2019 talousarvioesitykseen sisältyvän EU:n rahoitusosuuden (4,9 miljoonaa euroa) lisäksi ei pyydetä lisärahoitusta. Tarkistettu henkilöstötaulukko on tämän asiakirjan budjettiteknisenä liitteenä. 5.3 Vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston henkilöstötaulukon muuttaminen Euroopan parlamentti ja neuvosto pääsivät yhteisymmärrykseen vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston (eu-LISA) tarkistetusta perustamisasetuksesta. Yhteisymmärrykseen kuuluu varatoimitusjohtajan viran perustaminen toimitusjohtajan avustamiseksi ja tämän sijaisuuden hoitamiseksi. Koska komission ehdotukseen ei sisältynyt tällaista virkaa, ehdotetaan AD5-palkkaluokan viran muuttamista henkilöstötaulukossa palkkaluokan AD13-viraksi, jotta virasto voisi rekrytoida varatoimitusjohtajan. Tällä ei ole vaikutusta virastolle pyydettyyn EU:n rahoitusosuuteen. Tarkistettu henkilöstötaulukko on tämän asiakirjan budjettiteknisenä liitteenä. 5.4 Euroopan ulkosuhdehallinnon vahvistaminen Vuoden 2019 talousarvioesityksessä Euroopan ulkosuhdehallintoa koskevasta pääluokasta puuttui useita kohtia, koska niihin liittyvät päätöksentekoprosessit eivät olleet edenneet riittävän pitkälle. Neljä näissä kohdissa käsiteltyä kysymystä on nyt edennyt vaiheeseen, jossa niiden sisällyttäminen talousarvioon on perusteltua. Ne ovat ¾edustustojen avaaminen Turkmenistanissa ja Kuwaitissa ja pysyvän edustuksen perustaminen Haagiin; ¾unionin edustuksen säilyttäminen Belfastissa; ¾edustustojen sotilaalliset neuvonantajat; ¾EU:n sotilasesikunnan (EUSE) tiedusteluosaston vahvistaminen.

Kaikissa tapauksissa on kyse uusista vastuualueista, jotka joko neuvosto on hyväksynyt tai jotka ovat saaneet vahvaa poliittista tukea jäsenvaltioilta ja joille ei ole osoitettu varoja Euroopan ulkosuhdehallinnon nykyisissä tai tulevissa talousarvioissa.



5.4.1 Edustustojen avaaminen Turkmenistanissa ja Kuwaitissa ja pysyvän edustuksen perustaminen Haagiin Euroopan ulkosuhdehallinnon edustustoverkoston vuoden 2018 vuosikatsauksessa todettiin, että on tarpeen avata edustustot Kuwaitiin ja Turkmenistaniin ja perustaa pysyvä edustus Haagiin. ¾Kuwaitilla on aina ollut rakentava rooli alueen kasvavien jännitteiden lieventämisessä ja se on tarjoutunut sovittelijaksi Persianlahden kriisissä ja lisäksi yrittänyt löytää mahdollisuuksia vuoropuheluun Persianlahden kahden rannan välillä. Se on myös osoittanut todellista kiinnostusta kahdenvälisten suhteiden merkittävään parantamiseen EU:n kanssa. Tällä hetkellä EU:n Saudi-Arabiassa sijaitseva edustusto on akkreditoitu viiteen Persianlahden maahan mukaan lukien Kuwait. Edustus Kuwaitissa helpottaisi edustustehtävien hoitoa ja edustusta alueella ja kattaisi myös Qatarin tehokkaammin. ¾Avaintoimijat kuten Venäjä ja Kiina ovat lisäämässä läsnäoloaan Keski-Aasiassa. Turkmenistanilla on maailman neljänneksi suurin kaasuvarasto ja sen strateginen maantieteellinen sijainti on tärkeä myös turvallisuusalan kannalta. Turkmenistan haluaa yhä enemmän EU:n vaihtoehtoiseksi kumppanikseen saattaakseen päätökseen uudistus- ja nykyaikaistamisprosessinsa. Turkmenistan on ainoa Keski-Aasian maa, jossa EU:lla ei ole täysimittaista edustustoa. EU:n edustuston avaaminen Ashgabatissa mahdollistaisi täysimääräisen toiminnan strategisesti tärkeillä aloilla kuten energia- ja turvallisuusaloilla. ¾Haag on yksi monenvälisen diplomatian globaaleista keskuksista, ja sen poliittinen merkitys kasvaa kemiallisten aseiden kieltojärjestön (OPCW) harjoittaman toiminnan myötä. Koska Euroopan ulkosuhdehallinnon edustus on tähän mennessä toiminut Haagissa vain väliaikaisesti, on olennaisen tärkeää, että se muutetaan pysyväksi. Ulkoasiainneuvosto hyväksyi virallisesti näiden kahden edustuston avaamisen 16. heinäkuuta 2018. Vuosikatsauksessa esitettyjen päätelmien johdosta useat jäsenvaltiot ilmaisivat unionin ulkoasioiden ja turvallisuuspolitiikan korkealle edustajalle, komission varapuheenjohtajalle osoitetussa, 28. toukokuuta päivätyssä kirjeessä vahvan tukensa Euroopan ulkosuhdehallinnon edustuksen lisäämiselle Haagissa. Sen vuoksi ehdotetaan, että tarvittavat määrärahat ja henkilöstö lisätään vuoden 2019 talousarvioesityksen Euroopan ulkosuhdehallintoa koskevaan pääluokkaan, jotta Euroopan ulkosuhdehallinto voi perustaa edustuksensa (3,2 miljoonaa euroa maksumäärärahoja ja 19 työntekijää, joista 9 henkilöstötaulukkoon sisältyviä virkoja/toimia ja 10 paikallista henkilöstöä). Koska Kuwaitin tai Turkmenistanin edustuston ei voida odottaa olevan toiminnassa 1. tammikuuta 2019, ehdotetaan, että rahoitus kattaa ainoastaan kahdeksan kuukautta vuoden 2019 osalta sekä tarvittavat kertaluonteiset aloituskustannukset. Haagissa on jo väliaikainen edustus, joten pysyvän edustuksen rahoitusta ehdotetaan koko vuoden 2019 osalta. Tarkistettu henkilöstötaulukko on tämän asiakirjan budjettiteknisenä liitteenä. 5.4.2 Unionin edustuksen säilyttäminen Belfastissa Yhdistyneessä kuningaskunnassa olevien kolmen alueellisen edustustoimiston osalta on epävarmuutta, minkä vuoksi vuoden 2019 talousarvioesitykseen sisällytettiin ainoastaan edustuston avaamiseksi Lontoossa tarvittavat määrärahat ja henkilöstö. Komissio ja Euroopan ulkosuhdehallinto ovat sittemmin sopineet Belfastin toimiston säilyttämisestä ja Edinburghin ja Cardiffin toimistojen sulkemisesta. Euroopan ulkosuhdehallinto valmistelee parhaillaan neuvostolle ja komissiolle esitettävää virallista pyyntöä perustaa edustusto Lontooseen ja EU:n toimisto Belfastiin. Asian poliittisen painoarvon ja vuoden 2019 todennäköisimpien resurssitarpeiden arvioinnin perusteella ehdotetaan, että vuoden 2019 talousarvioesityksen Euroopan ulkosuhdehallintoa koskevaan pääluokkaan lisätään toimiston säilyttämiseksi tarvittavat määrärahat (0,9 miljoonaa euroa) ja henkilöstö (5 virkaa/tointa, joista 2 henkilöstötaulukkoon sisältyvää virkaa/tointa, 1 sopimussuhteinen toimihenkilö ja 2 paikallista toimihenkilöä). Tarkistettu henkilöstötaulukko on tämän asiakirjan budjettiteknisenä liitteenä. 5.4.3 Edustustojen sotilaalliset neuvonantajat Tausta-asiakirja EU:n edustustojen sotilasneuvonantajista esitettiin poliittisten ja turvallisuusasioiden komitealle (PTK) 13. maaliskuuta 2018 ja Euroopan unionin sotilaskomitealle (EUSK) 14. maaliskuuta 2018. Näiden kahden elimen vahvan tuen ja panoksen perusteella korkea edustaja, varapuheenjohtaja hyväksyi tarkistetun tausta-asiakirjan ja PTK vahvisti sen lokakuun ensimmäisellä puoliskolla. Tausta-asiakirjassa ehdotetaan erityisesti, että ensisijaisiin edustustoihin sijoitetaan vuosittain viisi sotilaallista neuvonantajaa (kansallista asiantuntijaa) eli yhteensä enintään kymmenen kahden ensimmäisen vuoden aikana ja seuraavina vuosina todennäköisesti enemmän. Tämä aloite edellyttää Euroopan ulkosuhdehallinnon hallintobudjetin kasvattamista vuodesta 2019 alkaen. Sen vuoksi ehdotetaan, että vuoden 2019 talousarvioesityksen Euroopan ulkosuhdehallintoa koskevaan pääluokkaan lisätään tarvittavat määrärahat (0,8 miljoonaa euroa) enintään seitsemän asiantuntijan palkkaamiseksi ensimmäisessä vaiheessa, mikä nopeuttaisi täytäntöönpanoa. Vaadittavan asiantuntemuksen luonteen vuoksi osa viroista tulee EU:n edustustoihin, joissa turvakustannukset ovat korkeat ja epätyypilliset.

5.4.4 EU:n sotilasesikunnan tiedusteluosaston vahvistaminen EU:n sotilasesikunnan (EUSE) tiedusteluosasto tarjoaa tiedustelutukea EU:lle erityisesti tilannearviointien, erityiskertomusten ja riskinarviointien kautta. Se edistää siten politiikan kehittämistä, varhaisvaroitusten antamista, ennakko- ja kriisisuunnittelua sekä yhteisen turvallisuus- ja puolustuspolitiikan operaatioiden ja harjoitusten suunnittelua ja toteuttamista. EU:n sotilasesikunnan tiedusteluosaston panosta tarvitaan yhä enenevässä määrin ja sen käytettävissä olevat resurssit ovat riittämättömät tarpeisiin nähden. Asiakkaiden määrä on kaksinkertaistunut vuodesta 2009. EUSE:n johtajiston lisäksi asiakkaita ovat henkilöstöhallinto ja Euroopan ulkosuhdehallinto, Euroopan parlamentti ja Euroopan komissio sekä sen puheenjohtaja ja neuvoston elimet, erityisesti PTK ja EUSK. Lisäksi nykyiset ja uudet asiakkaat pyytävät yhä tarkemmin räätälöityjä ja enemmän työtä vaativia tuotteita. Tietoympäristön käynnissä oleva muuttuminen (esim. sosiaalisen median vaikutukset) on vauhdittanut tietovirtaa, minkä johdosta käytettävissä oleviin resursseihin kohdistuu enemmän paineita, kun melkein kaikki asiakkaat odottavat saavansa pyytämänsä tiedot aiempaa nopeammin. Neuvoston pyynnöstä tehdyn resurssitarpeiden analyysin perusteella on tarpeen perustaa lisäksi viisi yhteisrahoitettua kansallisen asiantuntijan tointa; analyysin tulokset esiteltiin EUSK:lle 26. syyskuuta 2017 sekä PTK:lle 9. tammikuuta 2018. EUSK antoi 2. maaliskuuta sotilaallisen kannanoton, jossa suositeltiin viiden (yhteisrahoitetun kansallisen asiantuntijan) toimen perustamista 1. tammikuuta 2019. Ottaen huomioon PTK:lta saadun hyväksynnän ehdotetaan, että tarvittavat määrärahat (0,3 miljoonaa euroa) lisätään vuoden 2019 talousarvioesityksen Euroopan ulkosuhdehallintoa koskevaan pääluokkaan. 5.4.5 Yhteisvaikutus vuoden 2019 talousarvioesityksen Euroopan ulkosuhdehallintoa koskevaan pääluokkaan (euroa) Budjetti-kohta Nimi Maksusitou-musmäärärahat Maksumäärä-rahat Pääluokka X – Euroopan ulkosuhdehallinto 1 2 0 5 Palvelukseen määräaikaisesti otetut sotilaalliset kansalliset asiantuntijat 280 000 280 000 3 0 0 0 Henkilöstösääntöjen alaisen henkilöstön palkat ja etuudet 1 208 000 1 208 000 3 0 0 1 Ulkopuolinen henkilöstö ja ulkoiset palvelut 437 000 437 000 3 0 0 2 Henkilöstöä koskevat muut menot 954 000 954 000 3 0 0 3 Kiinteistöt ja niihin liittyvät kulut 1 351 000 1 351 000 3 0 0 4 Muut hallintomenot 934 000 934 000 Yhteensä 5 164 000 5 164 000 5.5 Kestävää kalastusta koskevien kumppanuussopimuksien päivittäminen Kuten toimielinten sopimuksen II osan C kohdassa esitetään, komissio on tarkastellut tuoreimpia saatavilla olevia tietoja kestävää kalastusta koskevista kumppanuussopimuksista ja tarkistanut vuoden 2019 määrärahatarpeita sen perusteella, miten asianomaisten kolmansien maiden kanssa käydyissä neuvotteluissa on edistytty. Tämän tarkastelun perusteella komissio ehdottaa, että maksusitoumus- ja maksumäärärahoja lisätään 7,0 miljoonalla eurolla, joka jaetaan toimintamenojen budjettikohtaan (11 03 01) ja varaukseen (40 02 41) jäljempänä olevassa taulukossa esitetyn mukaisesti. Pyydetty määrä käytetään Marokon kanssa tehtävää sopimusta koskevaan rahoitustukeen, sillä neuvottelut on nyt saatu päätökseen. Sopimuksen ja siihen liittyvän pöytäkirjan odotetaan tulevan voimaan vuoden 2019 ensimmäisellä puoliskolla, ja varaukseen ehdotetaan lisättävän lisämääräraha. Lisäksi Norsunluurannikon kanssa tehtyä sopimusta sovelletaan väliaikaisesti 1. elokuuta 2018 lähtien, minkä vuoksi komissio ehdottaa, että siihen liittyvät 0,7 miljoonan euron maksusitoumusmäärärahat siirretään varauksesta (40 02 41) toimintamenojen budjettikohtaan (11 03 01). Numerotiedot budjettikohdittain esitetään seuraavassa taulukossa: (euroa) Budjetti-kohta Nimi Maksusitou-musmäärärahat Maksumäärä-rahat Pääluokka III – Euroopan komissio 11 03 01 Unionin kalastusalusten kolmansien maiden vesillä harjoittamaa kalastustoimintaa koskeva hallintokehys 682 000 – 40 02 41 Jaksotetut määrärahat 6 318 000 7 000 000 Yhteensä 7 000 000 7 000 000 6.Tekniset korjaukset 6.1 Euroopan lääkeviraston henkilöstötaulukon muuttaminen Vuoden 2019 talousarvioesityksessä komissio ehdotti, että Euroopan lääkeviraston (EMA) henkilöstötaulukkoon sisältyvien virkojen/toimien kokonaismäärä säilytetään samalla tasolla kuin vuonna 2018 (591 virkaa/toimea). Vuoden 2019 talousarvioesityksen henkilöstötaulukossa kyseisten virkojen/toimien jakautumista hallintovirkamiesten (AD) ja hallintoavustajien (AST) tehtäväryhmien kesken sekä luokkien välillä muutettiin kuitenkin virheellisesti. Komissio ehdottaa sen vuoksi teknistä korjausta, jolla ei ole vaikutusta määrärahoihin. Korjattu henkilöstötaulukko on tämän asiakirjan budjettiteknisenä liitteenä.



6.2 Eurooppalaisia julkishallintoja, yrityksiä ja kansalaisia palvelevia yhteentoimivuusratkaisuja sekä yhteisiä toteutuspuitteita koskevan ohjelman (ISA²) tukimenoja koskevan kohdan selvitysosan muuttaminen Vuoden 2019 talousarvioesityksessä ISA²-ohjelman tukimenoja koskevan kohdan 26 01 04 01 selvitysosaa muutettiin virheellisesti siten, että siihen sisältyi toimenpiteitä, joita ei sallita tämän alamomentin osalta. Komissio ehdottaa teknistä korjausta, jolla teksti muutetaan vuoden 2018 hyväksytyn talousarvion tekstin mukaiseksi. Korjauksella ei ole vaikutusta määrärahoihin.